Beliggenhed, beliggenhed og beliggenhed. Det er eftersigende det, der skal til for at få solgt sit hus i en rygende fart og til den helt rigtige pris. Der er fire nordjyske kommuner, der ifølge nye tal fra Nybolig, kæmper med lange liggetider på villaer. Læsø Kommune topper listen. På Læsø tager det for langt over halvdelen af boligejerne mere end et år at sælge deres villa. Læsø hiver førstepladsen hjem med hele 56,7% af villaerne, der har en liggetid på 365 dage eller derover. - På Læsø er potentielle købere snævret ind til dem, der i forvejen arbejder på øen, og dem der vil acceptere at have en færgetur mellem hjemmet og arbejdet. I kommuner som Lemvig og Tønder er sagen den samme. Her har næsten halvdelen af husene ligget mere end et år, og for hver dag der går, hvor husene ikke bliver solgt, kan det mørne sælgeren så meget, at han sænker prisen, siger Birgit Daetz, der er kommunikationsdirektør hos Boligsiden.dk. Udover Læsø, så er Morsø, Thisted og Jammerbugt kommune at finde på listen over de kommuner med den højeste liggetid. Kommuner med størst andel af villaer med liggetid på 365 dage eller mere i januar 2018

Opsummering:
Der er fire nordjyske kommuner med på top 10 over steder med længst liggetid. Læsø topper listen.